CELEX: 22017D1073
Language: sk
Date: 2015-10-30 00:00:00
Title: Rozhodnutie Spoločného výboru EHP č. 284/2015 z 30. októbra 2015, ktorým sa mení príloha XX (Životné prostredie) k Dohode o EHP [2017/1073]

22.6.2017   
               
               
                  SK
               
               
                  Úradný vestník Európskej únie
               
               
                  L 161/75
               
            ROZHODNUTIE SPOLOČNÉHO VÝBORU EHP
      č. 284/2015
      z 30. októbra 2015,
      ktorým sa mení príloha XX (Životné prostredie) k Dohode o EHP [2017/1073]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Delegované nariadenie Komisie (EÚ) 2015/1844 z 13. júla 2015, ktorým sa mení nariadenie (EÚ) č. 389/2013, pokiaľ ide o technické vykonávanie Kjótskeho protokolu po roku 2012 (1), sa má začleniť do Dohody o EHP.
               
            
                  (2)
               
               
                  Rozhodnutie Európskeho parlamentu a Rady č. 406/2009/ES z 23. apríla 2009 o úsilí členských štátov znížiť emisie skleníkových plynov s cieľom splniť záväzky Spoločenstva týkajúce sa zníženia emisií skleníkových plynov do roku 2020 (2), nebolo zatiaľ začlenené do Dohody o EHP.
               
            
                  (3)
               
               
                  Nariadenie Európskeho parlamentu a Rady (EÚ) č. 525/2013 z 21. mája 2013 o mechanizme monitorovania a nahlasovania emisií skleníkových plynov a nahlasovania ďalších informácií na úrovni členských štátov a Únie relevantných z hľadiska zmeny klímy a o zrušení rozhodnutia č. 280/2004/ES (3), nebolo zatiaľ začlenené do Dohody o EHP.
               
            
                  (4)
               
               
                  Príloha XX k Dohode o EHP by sa preto mala zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      V bode 21ana [nariadenie Komisie (EÚ) č. 389/2013] prílohy XX k Dohode o EHP sa dopĺňa tento text:
      „, zmenené týmto právnym predpisom:
      
                  —
               
               
                  
                     32015 R 1844: Delegované nariadenie Komisie (EÚ) 2015/1844 z 13. júla 2015 (Ú. v. EÚ L 268, 15.10.2015, s. 1).“
               
            Článok 2
      Znenie delegovaného nariadenia (EÚ) 2015/1844 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť 1. novembra 2015 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V Bruseli 30. októbra 2015
         
            
               Za Spoločný výbor EHP
            
            
               predsedníčka
            
            Oda SLETNES
         
      
      
         (1)  Ú. v. EÚ L 268, 15.10.2015, s. 1.
      
         (2)  Ú. v. EÚ L 140, 5.6.2009, s. 136.
      
         (3)  Ú. v. EÚ L 165, 18.6.2013, s. 13.
      
         (*1)  Ústavné požiadavky neboli oznámené.